**Приложение № 1**

**ТЕХНИЧЕСКА СПЕЦИФИАКЦИЯ**

**за изпълнение на отделни видове строителни и монтажни работи по проект „Рехабилитация на общински пътища в община Лозница“, във връзка с предстоящо кандидатстване по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ към Програма за развитие на селските райони 2014-2020 г.**

**1. Допустим кандидат**

Допустим кандидат за подпомагане по дейност по чл. 4, т. 2 (**строителство, реконструкция и/или рехабилитация на нови и съществуващи общински пътища и съоръженията и принадлежностите към тях)** от „Наредба № 12 от 25.07.2016 г. за прилагане на Подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от Мярка 7 „Основни услуги и обновяване на селата в селските райони“ от програмата за развитие на селските райони за периода 2014 – 2020 г.“ е община Лозница, представлявана от Айхан Хашимов - Кмет на общината и Възложител по Закона за обществените поръчки (ЗОП), съгласно чл. 5, ал. 2, т. 9 от ЗОП.

Община Лозница е с административен адрес: гр. Лозница, област Разград, п.код: 7290, ул. „Васил Левски“ № 6, Република България, Тел.: 08475 2551, Факс: 08475 э2403, e-mail: obloznica@abv.bg , интернет страница: [www.loznitsa.bg](http://www.loznitsa.bg).

**2. Предмет на бъдещата дейност от проектното предложение. Технически спецификации и характеристики.**

Предмет на дейността е изпълнение на строително-монтажни работи по проект **„Рехабилитация на общински пътища в община Лозница“** в чиито обхват са включени отделни видове строителни и монтажни работи, който възнамеряваме да заявим за финансиране и които не са включени в ***Списък с активите, дейностите и услугите, за които са определени референтни разходи,*** както следва:

* Изграждане на подземна мрежа за широколентов интернет, разположена в сервитута на общинските пътища.

**Технически спецификации и характеристики.**

Дейността по изграждане на подземна мрежа за широколентов интернет, разположена в сервитута на общинските пътища предвижда:

* подготвителни работи - Направа на шурфове по трасето за фиксиране на съществуващите подземни кабели и съоръжения (слаботокови кабели, съоръжения на ВиК и др.);
* изкопни работи - Направа на изкоп в ограничителната ивица (сервитут) на пътя;
* монтажни работи – изтегляне, полагане и монтаж на защитни тръби HDPE 2хф40 мм, Полагане РVС лента, направа и монтаж на кабелни шахти с капаци;
* Зариване и трамбоване на изкопа.

**А) Подготвителни работи - Направа на шурфове по трасето за фиксиране на съществуващите подземни кабели и съоръжения (слаботокови кабели, съоръжения на ВиК и др.)**

Преди да започнат строителните дейности, Изпълнителят трябва да маркира точно трасето на тръбопроводите и сградните отклонения /СВО/ и да се проучи естественото ниво на терена по продължение на трасето. Ако няма за точното положение на подземните проводи и съоръжения, но се предполага, че съществуват такива да се направят шурфове за фиксирането им. Направата на шурфове се допуска да се осъществява с механизация предложена от Изпълнителя, но ако се увредят или унищожат подземните проводи или съоръжения, възстановяването им ще е за сметка на Изпълнителя.

След направата на шурфове, остатъчните маси да се извозят до депо за строителни отпадъци, указано от Възложителя

**Б) Изкопни работи - Направа на изкоп в ограничителната ивица (сервитут) на пътя**

 Изкопите трябва да се извършват в съответствие с линии, нива, размери и дълбочини, както е указано в чертежите.

**В) Монтажни работи – изтегляне, полагане и монтаж на защитни тръби HDPE 2хф40 мм, Полагане РVС лента, направа и монтаж на кабелни шахти с капаци**

 Всички доставени материали трябва да отговарят на Наредба 35 от 30.11.2012 (за правилата и нормите за проектиране, изграждане и въвеждане в експлоатация на кабелни електронни съобщителни мрежи и прилежащата им инфраструктура, издадена от министъра на МТИТС и Министъра на МРРБ) и БДС EN стандартите цитирани в, техническата спецификация, работните чертежи и записки. Производителят трябва да представи декларация за съответствие на продукта със съответните европейски норми - EN и стандарти.

Производителят трябва да притежава собствена система за управление на качеството в съответствие с ISO 9001:2000 или еквивалент, гарантираща постоянно качество на изделията.

При проектиране и полагане да се спазват инструкциите на съответния производител.

Защитните тръби се предвиждат от полиетилен с висока плътност, издържащи на номинално налягане PN10.

Материал: PE100RC, устойчив на образуване на пукнатини

Профил на тръбите: еднослойна компактна тръба от PE100RC.

Цвят: черен цвят

Полагане: в изкоп или безтраншейно (при одобрено предложение на изпълнителя).

Номинален диаметър DN: DN40

Номинално налягане и Standard Dimension Ratio: PN10 (SDR 17)

*Връзките на тръбите и присъединителните части да се изпълняват по изискванията на производителя на тръбите.*

Да се обозначат на видими места, с табели всички съоръжения по трасето.

При извършване на строително-монтажните работи стриктно да се спазват изискванията на производителя на тръбите, на Правилника за извършване и приемане на СМР, както и изискванията на Наредба № 2 от 22.03.2004 г. за минималните изисквания за здравословни и безопасни условия на труд при извършване на СМР.

В участъците на пресичане със съществуващи комуникации, разкритите такива да се укрепят, съгласно приложените детайли или по начин и с материали непозволяващи тяхната повреда. Срокът, в който кабели и др. могат да стоят открити е максимум една работна смяна. Незасипани и незащитени кабели и проводи без охрана не се допуска.

**Д) Зариване и трамбоване на изкопа**

 Основна операция по изпълнението на обратния насип е изграждането на правилно легло под и около страните на тръбите. Дъното на изкопа да се подравни до проектното ниво.

Пласт от пясък с дебелина 10 см за PЕ тръбите да бъде положен и заравнен. Този пласт трябва да осигури здрава опора и подходящото легло под тръбата. Местата на свръзка да остават свободни поне на 50 мм.

 При изпълнението на обратната засипка, трябва да се спазва **БДС EN 1610:2003** или еквивалентен.

Не трябва да се извършва обратна засипка, докато от изкопа не се отстранят всички отломки и други ненужни материали.

Обратната засипка трябва да се извършва само с одобрени материали.

Материали за обратна засипка:

* Пясък - трябва да е незамърсен, еднороден гранулиран материал и с максимален размер на частиците 20 мм, а частиците по-малки от 0.02 мм трябва да са по-малко от 10%. Също така материалът не трябва да съдържа органични и вредни вещества; не трябва да съдържа повече от 15% (тегловни) глина или наноси, поотделно или в комбинация от двете;
* Трошен камък несортиран - материалът трябва да е гранулиран и с подходящо качество, за да се постигне исканото уплътняване.
* Земни почви – трябва да е подходящ почвен материал, който включва повечето видове и класове естествени гранулирани материали, с максимална големина на зърната ненадвишаваща 10% от номиналния диаметър на тръбата, но не повече от 30 mm. Материалът за засипване на траншеята може да бъде от изкопаната земна маса, ако е възможно постигането на проектното уплътнение с максимална големина на частиците от 30 mm.

 Материалът за обратна засипка не трябва да съдържа чужди материали (примеси) като: камъни, сняг, лед или замръзнали земни буци.

Обратната засипка трябва да се извършва на пластове от 20 см и по начин, който не нарушава изравняването, нивелацията или стабилността на тръбите.

След полагането на тръбите, в съответствие с изискванията, трябва да се изпълни обратна засипка от пясък над темето на тръбата с дебелина 30 см. Трябва да се трамбова както под тръбата, така и около и над темето на тръбата.

Уплътнението на обратната засипка с трошения камък и земни почви и над пясъка, да бъде изпълнено по такъв начин, че да бъде достигната 98% от плътността на насипа. Навлажняването на материала за обратна засипка да бъде използвано в помощ на уплътнението или както е изрично указано.

След засипка, нормалното слягане трябва да се покрие с материал от същия клас и да се поддържа до изискваното ниво. Ако подобно слягане е значително и се дължи на лоша засипка, то Изпълнителят трябва отново да извърши изкопни работи до нужната дълбочина и засипе отново канала, както се изисква от стандартите.

**Е) Възстановяване на настилките**

Възстановяването на настилката да става по приложените детайли и указания в проекта.

**3. Правно основание за провеждане на Пазарни консултации**

Кандидатът провежда настоящите пазарни консултации на основание чл. 44, ал. 1 от Закона за обществените поръчки (ЗОП) в изпълнение на разпоредбите на чл. 29, ал. 15 и сл. от Наредба № 12 от 25.07.2016 г. за прилагане на Подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от Мярка 7 „Основни услуги и обновяване на селата в селските райони“ от програмата за развитие на селските райони за периода 2014 – 2020 г..

**4. Място на изпълнение на бъдещата дейност от проектното предложение.**

Предметът на дейностите, касае изпълнението на строителни и монтажни работи на територията на община Лозница, област Разград.

**5. Срок за изпълнение на бъдещата дейност от проектното предложение.**

Съгласно чл. 49, ал.1, т.2 от  Наредба № 12 от 25.07.2016 г. за прилагане на Подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от Мярка 7 „Основни услуги и обновяване на селата в селските райони“ от програмата за развитие на селските райони за периода 2014 – 2020 г., одобреният проект се изпълнява в срок до 36 месеца от датата на подписването на договора за предоставяне на финансова помощ с РА за ползватели на помощта, които се явяват възложители по чл. 5 и 6 от Закона за обществените поръчки, като крайният срок е не по-късно от 15 септември 2023 г.

Срокът за изпълнение на строителството по проект **„Рехабилитация на общински пътища в община Лозница“** ще е в съответствие с максималния срок за изпълнение на одобрен проект, считано от датата съставяне на Протокол за откриване на строителна площадка и определяне на строителна линия и ниво на строежа за строежи от техническата инфраструктура (Образец 2а), за обекта и е до предаване на обектите на Възложителя и подписване на Констативен акт за установяване годността за приемане на строежа - Образец 15.

**6. Цели на пазарните консултации**

Предвид на това, че разходът за изграждане на подземна мрежа за широколентов интернет, разположена в сервитута на общинските пътища, който възнамеряваме да заявим за финансиране не е включен в ***Списък с активите, дейностите и услугите, за които са определени референтни разходи***, одобрен от министъра на земеделието и храните към датата на подаване на заявлението за подпомагане във връзка с преценка обосноваността на разхода, настоящите пазарни консултации имат за цел събиране на най-малко три независими оферти от независими експерти или органи, или от участници на пазара.

**7. Изисквания към оферентите**

Оферентите местни лица следва да притежават регистрация в Централния професионален регистър на строителя (ЦПРС) към Камарата на строителите в Република България, съгласно чл. 3, ал. 2 от Закона за Камарата на строителите (ЗКС), което да им позволява извършване на строежи и/или отделни видове строителни и монтажни работи – **ІI-ра група:** строежи от транспортната инфраструктура, строежи от **ІII-та категория –** строежи по чл. 137, ал.1, т.3, буква „а” – общински пътища, улици от първостепенната улична мрежа III и VI клас и съоръженията към тях, ***а за чуждестранни лица*** - в аналогични регистри съгласно законодателството на държавата членка, в която са установени.

Оферентите следва да не се намират в следната свързаност помежду си или спрямо кандидата:

а) едното участва в управлението на дружеството на другото;

б) съдружници;

в) съвместно контролират пряко трето лице;

г) участват пряко в управлението или капитала на друго лице, поради което между тях могат да се уговарят условия, различни от обичайните;

д) едното лице притежава повече от половината от броя на гласовете в общото събрание на другото лице;

е) лицата, чиято дейност се контролира пряко или косвено от трето лице – физическо или юридическо;

ж) лицата, едното от които е търговски представител на другото.

**8. Изисквания към офертата.**

1. Оферентите в настоящата пазарна консултация трябва да подготвят своята оферта в съответствие с изискванията на Кандидата/Възложителя.

2.При изготвяне на офертата всеки оферент трябва да се придържа точно към обявените от Кандидата/Възложителя условия.

3. Офертите се изготвят на български език.

4. Офертата и всички приложения към нея трябва да бъдат подписани от законния представител на оферента съгласно търговската му регистрация или от надлежно упълномощено/и лице или лица с изрично пълномощно в оригинал или нотариално заверено копие, което се представя към офертата.

5. До изтичането на срока за подаване на офертите всеки оферент може да промени, да допълни или да оттегли офертата си.

6. Всеки оферент има право да представи само една оферта.

7. Представените образци и условията, описани в тях, са задължителни за оферентите. Офертите трябва да бъдат напълно съобразени с тези образци.

8. **Валидност на офертите:** Срокът на валидност на офертите трябва да е не по-рано от 30.10.2016 г., до която дата оферентите са обвързани с условията на представените от тях оферти.

9. Оферти моля да се представят лично или чрез пощенска или друга куриерска услуга с препоръчана пратка с обратна разписка, на адреса на възложителя – с. Венец, ул. „Кирил и Методий“ № 24, всеки работен ден от 8:00 до 16:30 часа, в срок до 29.09.2016 г.

**9. Други условия.**

Кандидатът/Възложителят ще предприема действия, които да гарантират, че лицата, участвали в пазарните консултации, нямат предимство пред останалите участници. Тези действия ще включат най-малко следното:

1. публикуване на профила на купувача на цялата информация, разменена по повод

пазарните консултации, включително получения от Кандидата/Възложителя резултат, а ако това е невъзможно - посочване чрез профила на купувача на мястото, от което тази информация може да бъде получена;

2. определяне на подходящ срок за получаването на оферти, включително като се прецени дали съкращаването на срокове не води до нарушаване на принципа за равнопоставеност.

На основание чл. 44, ал. 4 от ЗОП, Кандидатът/Възложителят ще удължи срока за получаване на оферти най-малко до минималните срокове за съответния вид процедура, в случай че е използвано съкращаване на сроковете и в определения срок е получена само една оферта, която са представена от лице, участвало в пазарните консултации.

В случай че с извършването на горепосочените действия не може да се осигури спазване на принципа за равнопоставеност, участникът, участвал в пазарните консултации се отстранява от процедурата, ако не може да докаже, че участието му не води до нарушаване на този принцип.

**По неуредените въпроси ще се прилагат разпоредбите на Закона за обществените поръчки, Правилника за прилагана на Закона за обществените поръчки, Наредба № 12 от 25.07.2016 г. за прилагане на Подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от Мярка 7 „Основни услуги и обновяване на селата в селските райони“ от програмата за развитие на селските райони за периода 2014 – 2020 г. и действащото българско законодателство.**